Σταύρος Κουχτσόγλους

Ο Σταύρος Κουχτσόγλους (Κωνσταντινούπολη, 1878-1949) ήταν Έλληνας αναρχοσυνδικαλιστής με συνδικαλιστική δράση στην Ελλάδα και στην Αίγυπτο. Πήρε μέρος στο Ιδρυτικό συνέδριο της ΓΣΕΕ. Το 1920 συνεργαζόταν με Βενιζελικούς συνδικαλιστές και έγραφε στην εφημερίδα Άμυνα.

 Νεανικά χρόνια 
Γεννήθηκε στην Κωνσταντινούπολη. Από νεαρή ηλικία εργάστηκε ως τσιγαράς (εξειδικευμένος εργάτης της σιγαροποιίας) και, στον Πειραιά, ως ναυτεργάτης ταξίδεψε πολύ και πήρε μέρος ως εθελοντής σε τάγματα των Γαριβαλδινών, όπου και πολέμησε. Επηρεάστηκε από τους θεωρητικούς του αναρχισμού και έγινε αναρχικός.

 Αναρχική δράση 
Στην Αλεξάνδρεια της Αιγύπτου είχε αναρχική δράση ενώ δούλευε στο εργοστάσιο Τσανακλή ως σιγαροποιός. Το 1912 έγραψε την μπροσούρα Κάτω η Μάσκα ενώ παράλληλα έγραφε κείμενα στα ελληνικά που δημοσιεύονταν στην ιταλική αναρχική εφημερίδα Idea. Εκεί γνωρίστηκε και συνεργάστηκε με τον αναρχικό Ερρίκο Μαλατέστα. Ύστερα από διώξεις των αιγυπτιακών αρχών, μετά το 1912, επέστρεψε στην Ελλάδα μαζί με άλλους γνωστούς Έλληνες αναρχοσυνδικαλιστές και σιγαροποιούς. Εγκαταστάθηκε στην Αθήνα όπου είχε ενεργή συνδικαλιστική δράση ως πρόεδρος σωματείων σιγαροποιών. Το 1918 συμμετείχε στο ιδρυτικό συνέδριο της ΓΣΕΕ όπου υποστήριξε την αναρχοσυνδικαλιστική τάση του Κώστα Σπέρα με κύριο αίτημα η ομοσπονδία να κρατηθεί μακριά από τα πολιτικά ζητήματα και να έχει ενασχόληση μόνο με εργατικά ζητήματα, η οποία μειοψήφησε.Γιάνη Κορδάτου, Ιστορία του Ελληνικού Εργατικού Κινήματος Ζ' έκδοση. Εκδόσεις Μπουκουμάνη Αθήνα σελ. 307

 Μεταγενέστερα χρόνια 
Το 1920 ζούσε στο Βόλο και έγραφε κείμενα ως συνεργάτης στη βενιζελική εργατοσυνδικαλιστική εφημερίδα Άμυνα του Ηρακλή ΑποστολίδηΗ σοσιαλιστική σκέψη στην Ελλάδα από το 1875-1974 ΙΙΙ Η εδραίωση του «μαρξισμού-λενινισμού» και οι αποκλίνουσες ή ετερογενείς επεξεργασίες (1926-1955) Συγγραφέας: Παναγιώτης Χ. Νούτσος, Εκδότης: Γνώση σελ. 415, ενώ υποστήριξε και τη θεωρούμενη ως διασπαστική ηγεσία της ΓΣΕΕ «Ιστορικό Λεξικό του Ελληνικού Εργατικού κινήματος» Γιώργος Αλεξάτος, Εκδόσεις Γειτονιές του Κόσμου σελ 260  των βενιζελικών συνδικαλιστώνΗ δράση του ΚΚΕ στο εργατικό συνδικαλιστικό κίνημα, εφημερίδα Ριζοσπάστης, ηλεκτρονική έκδοση, ανακτήθηκε στις 25/5/2017. Στις βουλευτικές εκλογές του 1920 διαχώρισε τη θέση του από αυτή της εφημερίδας Άμυνας,εφημερίδα Άμυνα 1/11/1920 που ήταν «να ψηφίσουμε τους αστούς κατά συμπαθείας» και προπαγάνδισε την αποχή. Το κείμενο Δεν ψηφίζωΔεν ψηφίζω - είμαι εργάτης, ιστοσελίδα: anarkismo.net ανακτήθηκε στις 25/5/2017 που διαχώρισε τη θέση του, δημοσιεύτηκε μια ημέρα μετά τις εκλογέςεφημερίδα Άμυνα, 2/11/1920 και λίγο πριν κλείσει από την λογοκρισία η εφημερίδα Άμυνα.

Πέθανε σε γηροκομείο το 1949.

 Παραπομπές 

 Πηγές 
Κουχτσόγλου Σταύρος, Πόλη: Θεσσαλονίκη Χρονολογία έκδοσης 2010

Κατηγορία:Έλληνες αναρχικοί
Κατηγορία:Έλληνες συνδικαλιστές